ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση της υπ’ αρ. 55/2024 απόφασης του Περιφερειακού Συμβουλίου της Περιφέρειας Δυτι-
κής Μακεδονίας (7η/22.2.2024 Συνεδρίαση, 13ο
θέμα) αναφορικά με τη λήψη προσωρινών μέτρων ρύθμισης οδικής κυκλοφορίας οχημάτων
κατά τη διάρκεια εκτέλεσης εργασιών εκσκαφής
χάνδακα και τοποθέτησης καλωδίου μέσης τάσης
για το αιολικό πάρκο στη θέση Παρχάρια, επί της
Επ. Ο. 35 Ακρινή - όρια Π.Ε. Ημαθίας στην Π.Ε. Κοζάνης, σύμφωνα με το άρθρο 52 παρ. 1 του ΚΟΚ.
Κανονισμός διαρθρώσεως υπηρεσιών και θέσεων
εκκλησιαστικού Ν.Π.Δ.Δ. της Ιεράς Μονής Ασωμάτων Πετράκη της Ιεράς Αρχιεπισκοπής Αθηνών.
ΑΠΟΦΑΣΕΙΣ
Αριθμ. οικ. 15298
(1)
Έγκριση της υπ’ αρ. 55/2024 απόφασης του Περιφερειακού Συμβουλίου της Περιφέρειας Δυτι-
κής Μακεδονίας (7η/22.2.2024 Συνεδρίαση, 13ο
θέμα) αναφορικά με τη λήψη προσωρινών μέτρων ρύθμισης οδικής κυκλοφορίας οχημάτων
κατά τη διάρκεια εκτέλεσης εργασιών εκσκαφής
χάνδακα και τοποθέτησης καλωδίου μέσης τάσης
για το αιολικό πάρκο στη θέση Παρχάρια, επί της
Επ. Ο. 35 Ακρινή - όρια Π.Ε. Ημαθίας στην Π.Ε. Κοζάνης, σύμφωνα με το άρθρο 52 παρ. 1 του ΚΟΚ.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τον Κώδικα Οδικής Κυκλοφορίας (ν. 2696/1999,
Α’ 57) και ειδικότερα την παρ. 2 του άρθρου 10 και το
άρθρο 52 όπως τροποποιήθηκε με το άρθρο 60 του
ν. 5003/2022, (Α’ 230).
2. Τον ν. 2503/1997 «Διοίκηση, οργάνωση στελέχωση
της Περιφέρειας, ρύθμιση θεμάτων για την Τοπική Αυτοδιοίκηση και άλλες διατάξεις» (Α’ 107) και ιδίως την
παρ. 6 του άρθρου 6.
3. Τον ν. 2647/1998 «Μεταβίβαση αρμοδιοτήτων στις
Περιφέρειες και την Αυτοδιοίκηση και άλλες διατάξεις»
(Α’ 237).
4. Τον ν. 3852/2010 «Νέα αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87) και ειδικότερα τα άρθρα 6 και 280
αυτού.
5. Τον ν. 4325/2015 «Εκδημοκρατισμός της Διοίκησης Καταπολέμηση Γραφειοκρατίας και Ηλεκτρονική Διακυ-
βέρνηση» (Α’ 47) και ειδικότερα το άρθρο 28.
6. Τον ν. 4368/2016 «Μέτρα για την επιτάχυνση του
κυβερνητικού έργου και άλλες διατάξεις» (Α’ 21) και ειδικότερα το άρθρο 24.
7. Τον ν. 4954/2022 «Συμπληρωματικά μέτρα για την
εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου και του Συμβουλίου σχετικά με την
Ευρωπαϊκή Πρωτοβουλία Πολιτών και του Εκτελεστικού
Κανονισμού (ΕΕ) 2019/1799 της Επιτροπής για τη θέσπιση τεχνικών προδιαγραφών για τα επιμέρους επιγραμμι-
κά συστήματα συγκέντρωσης - Διατάξεις σχετικές με την
εκλογική διαδικασία και τον έλεγχο εσόδων και δαπανών
κομμάτων, συνασπισμών και υποψηφίων βουλευτών και
αιρετών - Λοιπές επείγουσες διατάξεις» (Α’ 136) και ειδικότερα τα άρθρα 63 έως 67 αυτού.
8. Τον ν. 5027/2023 «Σύστημα Καινοτομίας στον δημόσιο τομέα - Ρυθμίσεις Γενικής Γραμματείας Ανθρωπίνου
Δυναμικού Δημοσίου Τομέα - Ρυθμίσεις για τη λειτουργία
των Ο.Τ.Α. α’ και β’ βαθμού και των αποκεντρωμένων διοικήσεων και για την ευζωία των ζώων συντροφιάς - Λοιπές
επείγουσες ρυθμίσεις του Υπουργείου Εσωτερικών και
άλλες διατάξεις» (Α’ 48) και ειδικότερα το άρθρο 60.
9. Το π.δ. 141/2010 «Οργανισμός της Αποκεντρωμένης
Διοίκησης Ηπείρου και Δυτικής Μακεδονίας» (Α’ 234).
10. Την υπό στοιχεία ΔΙΠΑΔ/οικ./502/2003 υπουργική
απόφαση «Έγκριση Τεχνικής προδιαγραφής σήμανσης
εκτελούμενων οδικών έργων εντός και εκτός κατοικημένων περιοχών ως ελάχιστα όρια» (Β’ 946).
11. Την υπό στοιχεία ΔΜΕΟ/Ο/613/2011 υπουργική
απόφαση «Έγκριση Προδιαγραφών και οδηγιών σήμανσης εκτελούμενων έργων (ΟΜΟΕ-ΣΕΕΟ)» (Β’ 905).
12. Την υπό στοιχεία ΔΟΥ/οικ/220/15-01-2015 εγκύκλιο του ΥΠΟΜΕΔΙ «Μέτρα ρύθμισης κυκλοφορίας για
την εκτέλεση έργων στο οδικό δίκτυο της χώρας - Εφαρμογή των διατάξεων του άρθρου 52 του ν. 2696/1999
(ΚΟΚ), όπως τροποποιήθηκε και ισχύει με το άρθρο 48
του ν. 4313/2014».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
8 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2166
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2166/08.04.2024
13. Το υπό στοιχεία ΔΟΥ/1626/Φ-922/2-4-2015 έγγραφο της Διεύθυνσης Νομοθετικού Συντονισμού και Καλής
Νομοθέτησης του ΥΠΟΜΕΔΙ «Διευκρινίσεις για τη λήψη
των μέτρων ρύθμισης της κυκλοφορίας».
14. Το υπ’ αρ. 15109/13-5-2013 έγγραφο της Διεύθυνσης Οργάνωσης και λειτουργίας ΟΤΑ του ΥΠ.ΕΣ.
15. Την υπ’ αρ. οικ. 35082/1652/5-06-2014 απόφαση
της Γενικής Γραμματέως Αποκεντρωμένης Διοίκησης
Ηπείρου - Δυτικής Μακεδονίας «Άσκησης αρμοδιότητας
έγκρισης αποφάσεων των ΟΤΑ που αφορούν μέτρα ρύθμισης οδικής κυκλοφορίας σύμφωνα με τα άρθρα 52 και
52Α του ν. 2696/1999 όπως τροποποιήθηκε και ισχύει».
16. Την υπ’ αρ. οικ.19783/269/14-04-2015 απόφαση
του Γενικού Γραμματέα Αποκεντρωμένης Διοίκησης
Ηπείρου - Δυτικής Μακεδονίας «Τροποποίηση - Συμπλήρωση της υπ’ αρ. 35082/1652/05-06-2014 απόφασης Γε-
νικής Γραμματέως περί άσκησης αρμοδιότητας έγκρισης
αποφάσεων των ΟΤΑ που αφορούν μέτρα ρύθμισης οδικής κυκλοφορίας σύμφωνα με τα άρθρα 52 και 52Α του
ν. 2696/1999 όπως τροποποιήθηκε και ισχύει».
17. Το υπ’ αρ. οικ. 33278/394/08-06-2015 έγγραφο του
προϊσταμένου της Γενικής Διεύθυνσης Χωροταξικής και
Περιβαλλοντικής Πολιτικής της Α.Δ.Η.- Δ.Μ. «Οδηγίες
για τα απαιτούμενα δικαιολογητικά στοιχεία πληρότητας φακέλου της διαδικασίας έγκρισης κυκλοφοριακών
ρυθμίσεων σύμφωνα με την παρ. 1 και 3 του άρθρου 52
του ν. 2696/1999 (Α’ 57) «Κύρωση του Κώδικα Οδικής
Κυκλοφορίας», όπως αντικαταστάθηκε με την παρ. 9 του
άρθρου 48 του ν. 4313/2014, Α’ 261».
18. Το υπό στοιχεία ΔΟΥ/277/Φ.252/26-03-2018 έγγραφο του Υπουργείου Υποδομών και Μεταφορών «Μέτρα
ρύθμισης κυκλοφορίας (Κώδικας Οδικής Κυκλοφορίας
ν. 2629/1999 όπως έχει τροποποιηθεί και ισχύει)».
19. Του υπό στοιχεία ΔΟΥ-οικ./2696/Φ.252/18-05-2018
εγγράφου του Υπουργείου Υποδομών και Μεταφορών
«Μέτρα ρύθμισης κυκλοφορίας (Κώδικας Οδικής Κυκλοφορίας ν. 2629/1999 όπως έχει τροποποιηθεί και ισχύει)».
20. Την υπ’ αρ. 34019/25-05-2022 (Υ.Ο.Δ.Δ. 435) απόφαση Υπουργού Εσωτερικών για τον ορισμό του Δημη-
τρίου Γαζή του Ευαγγέλου, Αναπληρωτή Προϊσταμένου
της Γενικής Διεύθυνσης Χωροταξικής Περιβαλλοντικής
και Αγροτικής Πολιτικής ως ασκούντα καθήκοντα Συντονιστή Αποκεντρωμένης Διοίκησης Ηπείρου - Δυτικής
Μακεδονίας από 10-05-2022 και μέχρι το διορισμό του
Συντονιστή της Αποκεντρωμένης Διοίκησης Ηπείρου Δυτικής Μακεδονίας σύμφωνα με τα άρθρα 28 και 28Α
του ν. 4325/2015 (Α’ 47).
21. Την υπ’ αρ. 86779/19-12-2022 (Υ.Ο.Δ.Δ. 1183) απόφαση του Υπουργού Εσωτερικών με την οποία διορί-
στηκε μετακλητός Γραμματέας της Αποκεντρωμένης
Διοίκησης Ηπείρου - Δυτικής Μακεδονίας ο Σεραφείμ
Λιάπης του Γεωργίου.
22. Την υπ’ αρ. οικ. 12943/15-03-2023 (Β’ 1772) απόφαση Γραμματέα Αποκεντρωμένης Διοίκησης Ηπεί-
ρου - Δυτικής Μακεδονίας «Μεταβίβαση αρμοδιοτήτων
και παροχή εξουσιοδότησης υπογραφής διοικητικών
πράξεων και εγγράφων ’’Με εντολή Γραμματέα Αποκεντρωμένης Διοίκησης Ηπείρου - Δυτικής Μακεδονίας’’
στον Προϊστάμενο Γενικής Διεύθυνσης Χωροταξικής και
Περιβαλλοντικής Πολιτικής και στους Προϊσταμένους
των Υπηρεσιών της Γενικής Διεύθυνσης Χωροταξικής
Περιβαλλοντικής και Αγροτικής Πολιτικής της Αποκεντρωμένης Διοίκησης Ηπείρου - Δυτικής Μακεδονίας».
23. Το υπ’ αρ. 34038/29-02-2024 (υπ’ αρ. ΠΕΧΩΣ Δυτ.
Μακεδονίας 10696/01-03-2024) έγγραφο της Διεύθυνσης Τεχνικών Υπηρεσιών Π.Ε. Κοζάνης της Περιφέρει-
ας Δυτικής Μακεδονίας με συνημμένο φάκελο για την
έγκριση μέτρων ρύθμισης οδικής κυκλοφορίας στα πλαίσια εκτέλεσης των εργασιών του θέματος.
24. Την απόφαση του 13ου θέματος του πρακτικού
της 7ης συνεδρίασης του Περιφερειακού Συμβουλίου
Δυτικής Μακεδονίας αναφορικά με τη λήψη μέτρων ρύθμισης οδικής κυκλοφορίας οχημάτων κατά τη διάρκεια
εκτέλεσης των εργασιών του θέματος.
25. Το γεγονός ότι δεν προκαλείται δαπάνη σε βάρος
του κρατικού προϋπολογισμού.
Και επειδή από τη συνημμένη κυκλοφοριακή μελέτη
και τα στοιχεία του φακέλου προκύπτει ότι:
i) τα προτεινόμενα μέτρα ρύθμισης οδικής κυκλοφορίας:
- προτείνονται βάσει της υπ’  αρ. ΔΜΕΟ/Ο/613/
2011 (B’ 905) υπουργικής απόφασης «Έγκριση προδιαγραφών και οδηγιών σήμανσης εκτελούμενων έργων
(ΟΜΟΕ-ΣΕΕΟ)» λαμβάνοντας ιδιαίτερα υπόψη τον χαρακτήρα της οδού, τα γεωμετρικά χαρακτηριστικά της, τη
φύση και τη χρονική διάρκεια των εργασιών που πρόκειται να εκτελεστούν και γενικότερα τις αρχές και τους
κανόνες που ισχύουν για τη μελέτη και τη λειτουργία
της οδού,
- επιβάλλονται σε όλη τη διάρκεια εκτέλεσης των εργασιών του έργου του θέματος για λόγους ασφάλειας
σύμφωνα με τον Κ.Ο.Κ.,
- απαιτούνται προκειμένου να εκτελεστούν οι εργασίες
του έργου του θέματος σύμφωνα με την εγκεκριμένη
μελέτη,
- απαιτούνται προκειμένου να εγκριθεί αρμοδίως σε
επόμενο στάδιο η μελέτη εφαρμογής της εργοταξιακής
σήμανσης,
- είναι τα περισσότερο ενδεδειγμένα προκειμένου το
έργο του θέματος να εκτελεστεί διασφαλίζοντας κατά
το δυνατό, σε συνδυασμό με την εργοταξιακή σήμανση
που θα εγκριθεί στη συνέχεια και θα εφαρμοστεί καθ’ όλη
τη χρονική διάρκεια εκτέλεσης του έργου, την συνέχιση
των αναγκαίων λειτουργιών της οδού (κίνηση οχημάτων,
πεζών, δικυκλιστών, μέσων μαζικής μεταφοράς, προσπέλαση ιδιοκτησιών, ΟΚΩ), την ασφάλεια των διερχομένων
οδηγών - οχημάτων καθώς και την ασφάλεια των εργαζομένων στο εργοτάξιο,
- επιτυγχάνουν την ισορροπία μεταξύ της αδιάλειπτης
κυκλοφοριακής ροής και του ανεμπόδιστου έργου τους
εργοταξίου.
ii) Από το συγκεκριμένο τμήμα της Επ.Ο. 35 δεν διέρχονται γραμμές μέσων μαζικής μεταφοράς, αποφασίζουμε:
Την έγκριση της υπ’ αρ. 55/2024 απόφασης του Περιφερειακού Συμβουλίου της Περιφέρειας Δυτικής
Μακεδονίας (7η/22-02-2024 Συνεδρίαση, 13ο θέμα)
σύμφωνα με την παρ. 1 του άρθρου 52 του Κ.Ο.Κ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2166/08.04.2024
αναφορικά με την λήψη προσωρινών μέτρων ρύθμισης οδικής κυκλοφορίας κατά τη διάρκεια εκτέλεσης εργασιών εκσκαφής χάνδακα και τοποθέτησης καλωδίου μέσης τάσης για το αιολικό πάρκο στη θέση Παρχάρια, επί της
Επ.Ο. 35 Ακρινή - όρια Π.Ε. Ημαθίας σύμφωνα με την κυκλοφοριακή μελέτη και το συνημμένο χάρτη και συγκεκριμένα:
Επ. Ο. 35 Ακρινή - όρια Π.Ε. Ημαθίας
Α/Α
Χιλιομετρική θέση
Πλάτος
οδοστρ./
Λωρίδες
Είδος εργασίας
Προτεινόμενο
Μέτρο
Εκτιμώμενος
χρόνος
διάρκειας
εργασιών
Αρχή
Τέλος
1.
3+850
4+880
6,0μ-8.0μ
/1 ανά
κατεύθυνση
Εργασίες στη δεξιά
οριογραμμή στο
ρεύμα από Τ.Κ.
Ακρινής προς τα όρια
με την Π.Ε. Ημαθίας
για την εγκατάσταση
υπόγειου καλωδίου
μέσης τάσης
και πλήρους
αποκατάσταση με
συνολικό πλάτος
ζώνης εργασίας 3,0μ.
Εναλλάξ
κυκλοφορία των δύο
κατευθύνσεων
1 ημέρα /
τμήμα μήκους
50μ.
Όπου η Χ.Θ. 0+000 βρίσκεται στο βορειοανατολικό άκρο του οικισμού Ακρινής στην έξοδο προς τα όρια με την
Π.Ε. Ημαθίας.
Η εν λόγω έγκριση χορηγείται με τις παρακάτω προϋποθέσεις:
1) Να εγκριθεί αρμοδίως, η μελέτη εφαρμογής εργοταξιακής σήμανσης για την εκτέλεση του έργου του θέματος,
στην οποία θα λαμβάνονται ιδιαίτερα υπόψη μεταξύ άλλων οι δεσμεύσεις που αφορούν στο μέγιστο μήκος της
εργοταξιακής ζώνης για τις περιπτώσεις όπου αυτό επιβάλλεται, τα ελάχιστα πλάτη των λωρίδων κίνησης οχημάτων, τα μέγιστα όρια ταχύτητας καθώς και το απαραίτητο πλάτος μεταξύ του χώρου των εκτελούμενων έργων και
του οδοστρώματος κυκλοφορίας για την ασφαλή διέλευση των εργαζομένων όπως αυτά προβλέπονται στην υπό
στοιχεία ΔΜΕΟ/Ο/613/2011 υπουργική απόφαση «Έγκριση προδιαγραφών και οδηγιών σήμανσης εκτελούμενων
έργων (ΟΜΟΕ-ΣΕΕΟ)» (Β’ 905) (Τεύχος 7, Παράρτημα Γ).
2) Όλοι οι εμπλεκόμενοι φορείς καθώς και ο ανάδοχος του έργου οφείλουν:
α) Σε όλη τη διάρκεια των εργασιών να τηρούν πλήρως τα μέτρα ρύθμισης της οδικής κυκλοφορίας που εγκρίνονται με την παρούσα απόφαση και να τοποθετήσουν και να συντηρούν τις απαιτούμενες προειδοποιητικές και
πληροφοριακές πινακίδες σήμανσης μεγάλου μεγέθους, φανούς, αντανακλαστικά προστατευτικά πλαίσια κ.λπ.
καθώς και όλων των λοιπών αναγκαίων παρεμβάσεων που θα οριστούν στην εγκριθείσα μελέτη εφαρμογής της
εργοταξιακής σήμανσης του έργου σύμφωνα με την ισχύουσα Νομοθεσία, τον Κ.Ο.Κ., την «Τεχνική προδιαγραφή
σήμανσης εκτελούμενων οδικών έργων εντός και εκτός κατοικημένων περιοχών ως ελάχιστα όρια» (Β’ 946/2003)
και των «Προδιαγραφών και Οδηγιών Σήμανσης Εκτελούμενων Έργων» (Β’ 905/2011).
β) Σε περίπτωση που προκύψει λόγω ιδιαίτερων συνθηκών ή λόγω αδυναμίας τήρησης των ρυθμίσεων ανάγκη
τροποποίησης των παρόντων εγκεκριμένων μέτρων ρύθμισης της οδικής κυκλοφορίας, να προβούν άμεσα στο
αίτημα τροποποίησής της.
γ) Να αποκαταστήσουν άμεσα τυχόν φθορές στην υπάρχουσα, οριζόντια και κατακόρυφη σήμανση ή οπουδήποτε αλλού.
δ) Να ενημερώσουν έγκαιρα το οικείο Τμήμα Τροχαίας και τον οικείο Δήμο για τον χρόνο έναρξης και λήξης των
εργασιών.
3) Δεδομένου ότι το προτεινόμενο μέτρο ρύθμισης οδικής κυκλοφορίας είναι η «Εναλλάξ κυκλοφορία των δύο
κατευθύνσεων» η κυκλοφορία των οχημάτων δεν θα διακόπτεται αλλά θα διεξάγεται εναλλάξ ανά κατεύθυνση,
σύμφωνα και με τη μελέτη εργοταξιακής σήμανσης (σηματοροί, φορητοί φωτεινοί σηματοδότες).
4) Να λαμβάνεται μέριμνα έτσι ώστε με την εφαρμογή των προτεινόμενων κυκλοφοριακών ρυθμίσεων να μην
επηρεάζονται οι υπηρεσίες των μέσων οδικής μαζικής μεταφοράς.
5) Στα σημεία που τα τμήματα της οδού στις οποίες εκτελούνται εργασίες διασταυρώνονται με παρακείμενες
οδούς, να ληφθεί μέριμνα με την προβλεπόμενη σήμανση και την επιτόπου ρύθμιση της κυκλοφορίας με σηματωρό.
6) Τα μέτρα που λαμβάνονται με την παρούσα απόφαση να ισχύουν από την τοποθέτηση των οικείων πινακίδων
σήμανσης, των σηματοδοτών ή των διαγραμμίσεων στο οδόστρωμα, εκτός αν κατά το χρόνο ισχύος των μέτρων
αυτών η κυκλοφορία ρυθμίζεται από στελέχη της αρμόδιας Αστυνομικής Αρχής.
7) Μόνιμη υφιστάμενη σήμανση η οποία έρχεται σε σύγκρουση με αυτήν που προτείνεται θα πρέπει να απομακρυνθεί ή να καλυφθεί ώστε να αποφεύγεται η σύγχυση των χρηστών του οδικού δικτύου κάτω από οποιεσδήποτε
συνθήκες (ημέρα-νύχτα).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2166/08.04.2024
8) Στο τέλος της κάθε εργάσιμης ημέρας και αφού
έχουν ολοκληρωθεί οι εργασίες, οι εργοταξιακές πινακίδες και τα άλλα μέσα εργοταξιακής σήμανσης θα απομα-
κρύνονται και η οδός θα αποδίδεται απρόσκοπτα στην
κυκλοφορία. Σε περίπτωση που λόγω ειδικών συνθηκών
στο πέρας της ημέρας οι εργασίες δεν ολοκληρωθούν,
θα πρέπει να παραμείνει στο οδόστρωμα κατά τη διάρκεια της νύχτας μόνο η κατάλληλα εγκεκριμένη για την
περίπτωση αυτή σήμανση.
9) Μετά το πέρας των εργασιών (ολοκλήρωση του έργου) οι εργοταξιακές πινακίδες και άλλα μέσα εργοτα-
ξιακής σήμανσης δεν επιτρέπεται να παραμένουν στην
περιοχή. Η αφαίρεση της εργοταξιακής σήμανσης και
ασφάλισης θα πρέπει να εκτελεστεί σε ώρες μειωμένου
κυκλοφοριακού φόρτου, επαναφέροντας την πρότερα
σήμανση του οδικού δικτύου της περιοχής.
Η Διεύθυνση Αστυνομίας Κοζάνης καθώς και η Διεύθυνση Τροχαίας της Π.Ε. Κοζάνης προς τις οποίες απο-
στέλλεται η παρούσα απόφαση, παρακαλούνται για τις
δικές τους ενέργειες σε θέματα αρμοδιότητας τους ώστε
να εξασφαλίζεται η ασφαλής και ομαλή διεξαγωγή της
κυκλοφορίας με την συνεχή παρακολούθηση των εργασιών και παρουσία τροχονόμων στην περιοχή των έργων.
Η παρούσα απόφαση έχει εφαρμογή μετά την δημοσίευσή της στην Εφημερίδα της Κυβερνήσεως καθώς μετά και
την έγκριση της μελέτης εφαρμογής εργοταξιακής σήμανσης από την αρμόδια υπηρεσία για χρονική διάρκεια ενενή-
ντα (90) ημερών. Για τυχόν μικρές μεταβολές στο χρονικό
διάστημα εκτέλεσης των προαναφερόμενων εργασιών δεν
απαιτείται τροποποίηση της παρούσας απόφασης.
Ο Δήμος Κοζάνης στον οποίο κοινοποιείται η παρούσα
απόφαση, παρακαλείται για τις δικές του ενέργειες.
Με την παρούσα απόφαση δεν νομιμοποιούνται τυχόν
παράνομες ενέργειες ούτε υποκαθίστανται άλλες αδειοδοτήσεις και εγκρίσεις που τυχόν απαιτούνται για την
υλοποίηση των εν λόγω παρεμβάσεων.
Η παρούσα απόφαση δεν αποτελεί άδεια τομής ή εκσκαφής οδοστρώματος, η οποία χορηγείται από την αρμό-
δια για την συντήρηση της οδού Υπηρεσία και θεωρείται
πριν από την έναρξη των εργασιών από την Αστυνομική
Αρχή, σύμφωνα με την παρ. 3 του άρθρου 47 του Κ.Ο.Κ.
Κατά της παρούσας απόφασης επιτρέπεται, σύμφωνα
με το τελευταίο εδάφιο της παρ. 2 του άρθρου 1 του
ν. 2503/1997, προσφυγή στον Υπουργό Υποδομών και
Μεταφορών μέσα σε αποκλειστική προθεσμία τριάντα
(30) ημερών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2166/08.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2166/08.04.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Κοζάνη, 29 Μαρτίου 2024
Με εντολή Γραμματέα
Αποκεντρωμένης Διοίκησης
Ο Αναπληρωτής Προϊστάμενος
Γενικής Διεύθυνσης Χωροταξικής,
Περιβαλλοντικής και Αγροτικής Πολιτικής
ΔΗΜΗΤΡΙΟΣ ΓΑΖΗΣ
Ι
Αριθμ. 494/521
(2)
Κανονισμός διαρθρώσεως υπηρεσιών και θέσεων εκκλησιαστικού Ν.Π.Δ.Δ. της Ιεράς Μο-
νής Ασωμάτων Πετράκη της Ιεράς Αρχιεπισκοπής Αθηνών.
Η ΙΕΡΑ ΣΥΝΟΔΟΣ
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ
Λαβούσα υπόψη:
1. Την παρ. 4 του άρθρου 1 και τις παρ. 2 και 5 του άρθρου 42 του ν. 590/1977 «Περί του Καταστατικού Χάρτου
της Εκκλησίας της Ελλάδος» (Α’ 146).
2. Τις υπηρεσιακές ανάγκες της Ιεράς Αρχιεπισκοπής
Αθηνών.
3. Την υπ’ αρ. 886/1.2.2024 πρόταση του Μακαριωτάτου Αρχιεπισκόπου Αθηνών και πάσης Ελλάδος Ιερω-
νύμου.
4. Το υπ’ αρ. Α’/8.1.2024 πρακτικό του Ηγουμενοσυμβουλίου της Ιεράς Μονής Ασωμάτων Πετράκη.
5. Την υπ’ αρ. 460/26.2.2024 γνωμοδότηση της Νομικής Υπηρεσίας της Ιεράς Συνόδου της Εκκλησίας της
Ελλάδος.
6. Το υπ’ αρ. 3/5.3.2024 πρακτικό του Ανωτάτου Υπηρεσιακού Συμβουλίου της Εκκλησίας (Α.Υ.Σ.Ε.).
7. Τον από 15.08.1982 Εσωτερικό Κανονισμό της Ιεράς
Μονής Ασωμάτων Πετράκη, όπως δημοσιεύθηκε στο
Επίσημο Δελτίο «Εκκλησία», τεύχος 2ο/16.11.1982, σελ.
70-76 και
8. Την από 5.3.2024 απόφαση της Διαρκούς Ιεράς Συνόδου,
ενέκρινε τον Κανονισμό διαρθρώσεως υπηρεσιών
και θέσεων εκκλησιαστικού Ν.Π.Δ.Δ. της Ιεράς Μονής
Ασωμάτων Πετράκη της Ιεράς Αρχιεπισκοπής Αθηνών,
ως εξής:
Κανονισμός διαρθρώσεως υπηρεσιών και θέσεων
εκκλησιαστικού Ν.Π.Δ.Δ. της Ιεράς Μονής Ασωμάτων
Πετράκη της Ιεράς Αρχιεπισκοπής Αθηνών
Άρθρο 1
1. Το διοικούν όργανο της Ιεράς Μονής είναι το Ηγουμενοσυμβούλιο, αποτελούμενο από τον Ηγούμενο και
τους δύο Ηγουμενοσυμβούλους.
2. Οι υπηρεσίες και οι θέσεις του διοικητικού και βοηθητικού προσωπικού της Ιεράς Μονής Ασωμάτων Πε-
τράκη διαρθρώνονται ως εξής:
Α. Γραμματεία
- Μία (1) Θέση Γραμματέως, Κλάδου ΠΕ Διοικητικού Οικονομικού ή ΤΕ Διοικητικού - Λογιστικού ή ΔΕ Διοικη-
τικού - Λογιστικού, μερικής ή πλήρους απασχολήσεως.
Β. Λογιστήριο
- Μία (1) Θέση Λογιστού, Κλάδου ΠΕ Διοικητικού Οικονομικού ή ΤΕ Διοικητικού- Λογιστικού, μερικής ή
πλήρους απασχολήσεως.
- Μία (1) Θέση Βοηθού Λογιστού, Κλάδου ΤΕ Διοικητικού - Λογιστικού ή ΔΕ Διοικητικού - Λογιστικού, μερικής
ή πλήρους απασχολήσεως.
Γ. Λοιπό Προσωπικό
- Μία (1) Θέση Οδηγού/Επιμελητών/Κλητήρων, Κλάδου ΔΕ ή ΥΕ Υποστηρικτικού Προσωπικού, μερικής ή
πλήρους απασχολήσεως, για την εξυπηρέτηση μεταφοράς των μελών του Ηγουμενοσυμβουλίου της Ιεράς
Μονής σε εξωτερικές υποχρεώσεις και για την επίβλεψη
των Ιερών Μετοχίων και της εν γένει ακίνητης περιουσίας
αυτής.
Άρθρο 2
Καθηγούμενος
1. Ανώτατο μονοπρόσωπο διοικητικό όργανο της Ιεράς
Μονής Ασωμάτων Πετράκη, πνευματικός προεστώς και
νόμιμος εκπρόσωπος Αυτής (παρ. 4 του άρθρου 1, παρ. 4
και 5 του άρθρου 39, και το άρθρο 67 του ν. 590/1977
και τα άρθρα 4-11 του Εσωτερικού Κανονισμού), είναι ο
Καθηγούμενος. Τυχόν εκλογή του σε Τιτουλάριο/Βοηθό
Επίσκοπο ή Τιτουλάριο Μητροπολίτη, παρά τω Μακαριωτάτω Αρχιεπισκόπω Αθηνών δεν συνιστά προαγωγή,
κατ’ άρθρο 4 εδάφιο 4 του Εσωτερικού Κανονισμού.
2. Ο Καθηγούμενος ασκεί εντός της Ιεράς Μονής την
υπό των Ιερών Κανόνων, των εκκλησιαστικών διατάξεων και των νόμων εν γένει της Πολιτείας προβλεπόμενη
εξουσία (άρθρα 7 και 8 του Καν. 39/1972 - Α’ 103, και
τα άρθρα 4-11 του Εσωτερικού Κανονισμού). Ασκεί την
εποπτεία επί των Μετοχίων και των τυχόν λοιπών εκκλησιαστικών νομικών προσώπων της Μονής.
Άρθρο 3
Ηγουμενοσυμβούλιο
Το Ηγουμενοσυμβούλιο αποτελεί συλλογικό όργανο
διοικήσεως. Οι αρμοδιότητες, η συγκρότηση και η λειτουργία του Ηγουμενοσυμβουλίου καθορίζονται στον,
κατά την παρ. 4 του άρθρου 39 του ν. 590/1977, εκδοθέντα Εσωτερικό Κανονισμό της Μονής (άρθρα 7-11 του
Εσωτερικού Κανονισμού).
Άρθρο 4
Καθεστώς εκκλησιαστικών υπαλλήλων
1. Το καθεστώς των εκκλησιαστικών υπαλλήλων της
Ιεράς Μονής Ασωμάτων Πετράκη διέπεται υπό του
υπ’ αρ. 5/1978 Κανονισμού «Περί Κώδικος Εκκλησιαστικών Υπαλλήλων» (Α’ 48) και των σχετικών νομοθετικών
και κανονιστικών διατάξεων.
2. Πέραν των υπό του Συντάγματος, της νομοθεσίας και των Κανονισμών της Εκκλησίας της Ελλάδος
θεσπιζομένων υποχρεώσεων και καθηκόντων των εκκλησιαστικών υπαλλήλων, τα οποία ισχύουν για όλους
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2166/08.04.2024
τους υπαλλήλους της Ιεράς Μονής Ασωμάτων Πετράκη, πρέπει να ακολουθούνται και οι κατωτέρω αρχές:
α. Η επιμελής και ελεύθερη εξέταση και υποβολή ιεραρχικώς εισηγήσεων προαγωγής του συμφέροντος της
Υπηρεσίας. β. Η υπεύθυνη, ανεπηρέαστη και πλήρης
άσκηση των υπηρεσιακών καθηκόντων, αποκλειομένης
της άμεσης ή έμμεσης ανεπίτρεπτης παρεμβάσεως προς
διαμόρφωση απόψεως. γ. Η διασφάλιση της εμπιστευτικότητας των στοιχείων της Υπηρεσίας και των φακέλων
των συναλλασσομένων μετ’ αυτής. δ. Η διασφάλιση των
προσωπικών δεδομένων των υπαλλήλων και των συναλλασσομένων μετά της Ιεράς Μονής Ασωμάτων Πετράκη.
ε. Η διά παντός νομίμου μέσου προστασία της περιουσίας της Ιεράς Μονής Ασωμάτων Πετράκη και των Μετοχί-
ων/Εκκλησιαστικών Καθιδρυμάτων της και η αποφυγή
σπατάλης πόρων. στ. Η ταχεία και προσήκουσα διεκπεραίωση των υποθέσεων. ζ. Η ταχεία και αιτιολογημένη
απάντηση επί αιτήσεων ή αναφορών. η. Η ανάπτυξη του
πνεύματος της υπηρεσιακής καλής άμιλλας και αλληλεγγύης. θ. Η συνεπής εκτέλεση των ανατεθειμένων στους
υπαλλήλους καθηκόντων, η ακριβής τήρηση του κεκανονισμένου ωραρίου εργασίας και η απόδοση έργου ποι-
ότητας και ποσότητας. ι. Η πλήρης διαφάνεια ενεργειών
και αποφάσεων της Υπηρεσίας εις όλα τα κλιμάκιά της.
ια. Η υποχρέωση ενός εκάστου υπαλλήλου προς προστασία των συμφερόντων και του κύρους της Εκκλησίας της
Ελλάδος, της Ιεράς Αρχιεπισκοπής Αθηνών και της Ιεράς
Μονής Ασωμάτων Πετράκη.
Άρθρο 5
Υπηρεσιακό καθεστώς - Μισθοδοσία
Οι διά του άρθρου 1 συσταθείσες οργανικές θέσεις
καταλαμβάνονται από υπαλλήλους είτε μονίμους είτε
επί συμβάσει εργασίας ιδιωτικού δικαίου ορισμένου ή
αορίστου χρόνου ή παροχής ανεξαρτήτων υπηρεσιών
ή με σύμβαση έμμισθης εντολής ή από μετακλητούς
υπαλλήλους, συμφώνως προς τις διατάξεις του Κανονισμού 5/1978.
Άρθρο 6
Υπαλληλικά καθήκοντα σε κληρικούς
1. Δι’ αποφάσεως του Ηγουμενοσυμβουλίου, κατόπιν
αδείας του Μητροπολιτικού Συμβουλίου (Μ.Σ.) της Ιεράς
Αρχιεπισκοπής Αθηνών και εγκρίσεως του Μακαριωτάτου Αρχιεπισκόπου, δύνανται να διορίζονται ως επί
θητεία ή μετακλητοί υπάλληλοι σε οργανικές θέσεις της
Ιεράς Μονής Ασωμάτων Πετράκη κληρικοί, παραλλήλως
προς τα εφημεριακά τους καθήκοντα.
2. Η ανάθεση γίνεται επί θητεία, δυναμένη να ανανεωθεί ή να παύσει προ της λήξεώς της οριζόμενη με την
πράξη διορισμού του. Οι επί θητεία κληρικοί υπάλληλοι
λαμβάνουν το οριζόμενο υπό του Ηγουμενοσυμβουλίου
επίδομα για τους κληρικούς μετακλητούς υπαλλήλους
της Ιεράς Μονής Ασωμάτων Πετράκη, πλην των Ειδικών
Θέσεων, των οποίων το επίδομα καθορίζεται εκάστοτε
από τον Προϋπολογισμό της Ιεράς Μονής.
Άρθρο 7
Πρόσληψη προσωπικού ιδιωτικού δικαίου
ειδικού επιστημονικού, τεχνικού και βοηθητικού
Ο Καθηγούμενος δύναται κατόπιν εισηγήσεως του Ταμίου, αποφάσεως του Ηγουμενοσυμβουλίου και εγκρί-
σεως αυτής υπό του Μακαριωτάτου Αρχιεπισκόπου, και
προς κάλυψη απροβλέπτων και επειγουσών αναγκών, να
προσλαμβάνει εκτός οργανικών θέσεων και για ορισμένο χρόνο προσωπικό επί σχέσει Ιδιωτικού Δικαίου Ορι-
σμένου Χρόνου, οι αποδοχές του οποίου καθορίζονται
διά της αποφάσεως προσλήψεως κατά την ισχύουσα
νομοθεσία.
Άρθρο 8
Ειδικές και μεταβατικές διατάξεις
1. Κατόπιν αποφάσεως του Ηγουμενοσυμβουλίου και
γνώμης του αρμοδίου Υπηρεσιακού Συμβουλίου εκδίδεται διαπιστωτική πράξη του Καθηγουμένου, με την οποία
οι κατά την δημοσίευση του παρόντος υπηρετούντες
υπάλληλοι της Ιεράς Μονής Ασωμάτων Πετράκη τοποθετούνται στις οργανικές θέσεις του παρόντος Κανονι-
σμού κατά τα προβλεπόμενα ανωτέρω προσόντα και
αναλόγως της μέχρι τούδε υπηρεσιακής τους σχέσεως.
2. Πέραν των ρητώς αναφερομένων στον παρόντα
Κανονισμό αρμοδιοτήτων των οργανικών μονάδων
της Ιεράς Μονής Ασωμάτων Πετράκη, οι μονάδες αυτές
ασκούν και όσες άλλες αρμοδιότητες προβλέπονται από
νομοθετικές ή κανονιστικές διατάξεις, έστω και εάν δεν
αναφέρονται ως καθ’ ύλην αντικείμενο των μονάδων
αυτών στον παρόντα Κανονισμό.
3. Όπου σε διατάξεις νόμων, διαταγμάτων, κανονιστικών πράξεων, υπουργικών αποφάσεων κ.λπ. ανα-
φέρονται τίτλοι υπηρεσιών διαφορετικοί του παρόντος
Κανονισμού, νοούνται εφεξής οι υπηρεσίες, στις οποίες
περιήλθαν οι αρμοδιότητες των παλαιών υπηρεσιών.
Άρθρο 9
Έναρξη ισχύος
1. Η ισχύς του παρόντος Κανονισμού άρχεται από της
δημοσιεύσεώς του διά της Εφημερίδος της Κυβερνήσεως.
2. Πάσα ειδική κανονιστική διάταξη, η οποία αντιβαίνει
στις διατάξεις του παρόντος, καταργείται από της ενάρξεως ισχύος του παρόντος.
Άρθρο 10
Κάλυψη δαπάνης
Εκ της δημοσιεύσεως του παρόντος Κανονισμού δεν
προκαλείται δαπάνη εις βάρος του προϋπολογισμού της
Ιεράς Μονής Ασωμάτων Πετράκη.
Η απόφαση αυτή να δημοσιευθεί στην Εφημερίδα της
Κυβερνήσεως και στο επίσημο δελτίο της Εκκλησίας της
Ελλάδος «ΕΚΚΛΗΣΙΑ».
Αθήνα, 5 Μαρτίου 2024
Ο Πρόεδρος
† Ο Αθηνών ΙΕΡΩΝΥΜΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2166/08.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202166.pdf | Tokens: 25979]